దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
దివ్యా దత్తా
2011లో స్టాన్లీ కా డబ్బా, 2012లో హీరోయిన్ సినిమాల్లో నటించారు దివ్యా. 2013లో గిప్పీ సినిమాలోనూ, భాగ్ మిల్కా భాగ్ సినిమాలో మిల్కా సింగ్ అక్క ఇష్రి కౌర్ పాత్రలోనూ ఆమె నటన అందరినీ ఆకట్టుకుంది. ఆమె తరువాత చేసిన సినిమాల్లోని నటనకు ఐఫా ఉత్తమ సహాయ నటి అవార్డుతో సహా ఎన్నో అవార్డులు, నామినేషన్లు లభించాయి. ఇప్పటివరకు ఆమె రెండు అంతర్జాతీయ సినిమాలతో సహా 60 సినిమాల్లో నటించారు. సంవిధాన్ సీరియల్ లో కాంగ్రెస్ నాయకురాలు పూర్ణిమా బెనర్జీ పాత్రలో కూడా నటించారు దివ్య.